มีโอกาสได้ไปลองอาหารทะเลร้านนี้ ไปแบบความรู้สีกไม่หิว ประมานว่าโดนลากไป บรรยากาศด้านหน้าร้านมองเห็นทะเล อีกด้านติดป่า ที่จอดรถมีไม่เยอะ และปริมาณลูกค้าก็ไม่ค่อยแน่นเท่าไร ขนาดมื้อเที่ยงนะ ทางเข้าร้านมีป้ายใหญ่ชัดเจน หาได้ไม่ยากพอเดินเข้าร้านจะเจอบ่อประมาน 3-4 บ่อที่มีปลาว่ายอยู่ กุ้งเป็นๆ ปูเป็น ซึ่งบอกได้เลย ถ้าสั่งเมนูพวกนี้ฟินแน่

ปูนึ่ง >> คือแบบสดมากๆ กินเข้าไปเนื้อมันแน่นๆ ขอปูที่มีไข่ทางร้านก็จัดมาให้เน้นๆ ไข่เต็มตัวเลย ยิ่งกินกับน้ำจิ้มซีฟู๊ดส์เผ็ดๆยิ่งอร่อย
กุ้งเผา >> เนื้อแน่น สด อร่อย กินเต็มคำ อยากให้สั่งจริงๆ
ปูนิ่มทอดกระเทียม >> เป็นเมนูกลางๆ รสชาตไม่ได้โดดเด่นเหมือนสองรายการข้างต้น
แกงส้มชะอมกุ้ง >> เผ็ดกำลังดี แต่เปรี้ยวน้ำมะขามไปหน่อย แต่กุ้งมันสด
หอยนางรมสด >> ทางร้านจัดมาดูค่อนข้างน่ากิน หอยก็สด

ต้องบอกว่าอาหารทะเลร้านนี่เค้าสดจริงๆ

พนักงานก็เอาใจใส่ ดูแล บริการดี